EkBass/fiwiki-20250220-pages-articles huggingface dataset:
Dave Meyers (koripalloilija)

David William ”Dave” Meyers (21. huhtikuuta 1953 San Diego, Kalifornia – 9. lokakuuta 2015 Temecula, Kalifornia) oli yhdysvaltalainen koripalloilija. Hän loi yliopistouransa Kalifornian yliopistolla Los Angelesissa ja pelasi vuosina 1975–1980 ammattilaisena NBA:ssa, jossa hänen seuransa oli Milwaukee Bucks.Basketballreference.com Ann Meyers on Dave Meyersin sisko.Los Angeles Times Dave Meyers kääntyi vuonna 1977 Jehovan todistajaksi.Sports Illustrated: Dave Meyers, Ucla Captain == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1953 syntyneet Luokka:Vuonna 2015 kuolleet
Dave Meyers

Dave tai David Meyers voi viitata seuraaviin henkilöihin: * Dave Meyers, musiikkivideoiden ohjaaja * Dave Meyers, koripalloilija == Katso myös == * David Myers
Dickson Etuhu

Dickson Paul Etuhu (s. 8. kesäkuuta 1982 Kano) on nigerialainen jalkapalloilija, joka edustaa Allsvenskanissa pelaavaa AIK:ta. Hänen pelipaikkansa on puolustava keskikenttäpelaaja. Etuhun nuorempi veli Kelvin on myös jalkapalloilija. == Lähteet == * * === Viitteet === Luokka:Nigerialaiset jalkapalloilijat Luokka:Vuonna 1982 syntyneet Luokka:Elävät henkilöt
Skinheads Against Racial Prejudice

Skinheads Against Racial Prejudice (SHARP) ovat skinheadeja, jotka vastustavat uusnatseja ja muita poliittisia rasisteja, erityisesti sellaisia, jotka pitävät itseään skinheadeina. SHARP-skinit ovat tietoisia skinhead- alakulttuurin monikulttuurisista juurista ja paheksuvat, kuten he asian näkevät, sitä miten rasistiset skinheadit ovat "kaapanneet" alakulttuurin nimen. SHARP-logo pohjautuu levy-yhtiö Trojan Recordsin logoon. Trojan Records julkaisi lähinnä mustaa jamaikalaista skata, rocksteadya ja reggaeta. Rasisminvastaisuuden ohella SHARP-skinheadeilla ei ole virallista poliittista ideologiaa. == Historia == Alkuperäinen skinhead-alakulttuuri syntyi Yhdistyneessä kuningaskunnassa 1960-luvun lopulla ja siinä oli voimakkaita brittiläisiä mod- ja jamaikalaisia rude boy -vaikutteita. Tähän liittyi ska- ja soul-musiikin arvostus. Osa skinheadeista, myös mustat skinheadit, osallistui pakistanilaisten ja muiden eteläaasialaisten maahanmuuttajien pahoinpitelyihin, mutta skinhead-alakulttuuria ei kuitenkaan vielä näihin aikoihin liitetty rasismiin. 1970-luvun lopulla skinhead-alakulttuuri koki uuden tulemisen Yhdistyneessä kuningaskunnassa. Tässä vaiheessa uusista skinheadeista huomattava osa oli valkoisia nationalisteja, jotka saattoivat kuulua sellaisiin organisaatioihin kuin British National Front, British Movement, Rock Against Communism ja Blood and Honour. Tämän vuoksi valtavirtamedia alkoi luokitella kaikki skinheadit uusnatseiksi. Tämä white power skinhead -liike levisi myös muihin maihin, kuten Yhdysvaltoihin. Skinheads Against Racial Prejudice syntyi New Yorkissa 1987 Marcus Pachecon aloitteesta. Hän halusi näyttää, ettei skinhead-alakulttuuri perustu rasismiin ja ääripolitiikkaan. Eräitä SHARP:n alkuajan kannattajia olivat André Schlesinger Oi!-yhtyeensä The Pressin kanssa ja Jason O´Toole hardcore punk -yhtyeensä Life's Bloodin kanssa. Vuonna 1989 Oi!:ta soittavan The Oppressed -yhtyeen Roddy Moore tapasi Yhdysvalloissa SHARP-skinheadeja. Palattuaan Yhdistyneeseen kuningaskuntaan hän alkoi mainostaa SHARP-liikettä brittiläisille skinheadeille. SHARP levisi Saksaan, ympäri Eurooppaa ja muihinkin maanosiin. Yhdistyneessä kuningaskunnassa ja muissa eurooppalaisissa maissa SHARP-asenne oli enemmänkin yksilöiden itselleen omaksuma ajattelutapa kuin organisoitu liike. 2000-luvulla SHARP mielletäänkin yksilön vakaumukseksi eikä organisaatioksi. Luokka:Skinhead
Pönttövuoren rautatietunneli

Pönttövuoren tunneli on rautatietunneli Jyväskylä–Pieksämäki-rataosuudella Laukaassa, lähellä Lievestuoretta ja Jyväskylän (entinen Jyväskylän maalaiskunta) rajaa. Tunneleita on kaksi. Niistä vanhempi valmistui vuonna 1918, ja se on 1 223 metriä pitkä. Uudempi valmistui 1995, ja se on 1 429 metriä pitkä. Vain uudempi tunneli on nykyään käytössä. == Historia == === Vanha tunneli === Jyväskylä–Pieksämäki-rataa rakennettaessa vuonna 1914 päätettiin alun perin kiertää Pönttövuori. Ratalinjan oikaisemiseksi päädyttiin kuitenkin tunnelin rakentamiseen. Sitä ennen Suomessa oli puhkaistu vain 156-metrinen Pohjankurun tunneli rantaradalla. Tunnelin vaativuuden vuoksi otettiin ensimmäisen kerran Suomessa käyttöön runsaasti koneita. Tunnelin rakentaminen alkoi vuonna 1914. Sitä valmistui käsityönä 30 ja konetyönä lähes 60 metriä kuukaudessa. Juhannusaattona 1917 tunnelia kummastakin päästä louhineet ryhmät kohtasivat vuoren sisällä. Kolmen vuoden rakennustöiden aikana kuoli kuusi rakentajaa. Useimmiten syynä oli poran osuminen räjähtämättömään dynamiittiin. Kiskot Pönttövuoren tunneliin saatiin vuoden 1918 alussa. Vanha tunneli on 1 223 metriä pitkä, ja se oli Suomen pisin tunneli vuoteen 1964 saakka, jolloin Jyväskylä–Haapajärvi-rataosuudelle valmistui 2 734 metrin pituinen Kangasvuoren tunneli. Tunneliin virtaava vesi oli varsinkin talvisaikaan ongelmana. Tämä ratkaistiin peittämällä tunnelin suuaukot verhoilla ja myöhemmin kummassakin päässä olleilla pariovilla. Tunnelin päissä oli vahtituvat ja opastimet. Vanhempi tunneli ratakiskoineen on poistettu käytöstä. Se on tunnettu kulttuurihistoriallisena ”Savon ja Hämeen rajana”. Huomionarvoinen piirre vanhassa tunnelissa on sen suoruus: tunnelin toinen pää on koko ajan näkyvissä. Tunneli siirtyi marraskuussa 2024 paikallisen yrityksen Sora-Manninen Oy:n omistukseen.Heli Kaski, Riina Mäentausta, Pönttövuoren himoittu tunneli sai uudet omistajat sorayrittäjistä, Yle.fi, uutiset 22.11.2024, viitattu 22.11.2024 === Uusi tunneli === Vanha tunneli kävi liian matalaksi, kun Jyväskylä–Pieksämäki-rataosuutta sähköistettiin vuonna 1995. Tunnelia olisi pitänyt laajentaa, mutta halvemmaksi tuli rakentaa vanhan viereen lähes 200 metriä pidempi uusi tunneli. Uuden tunnelin pituus on 1 429 metriä. == Lähteet == * Pönttövuoressa 70 vuotta sitten . Pertti Itkosen kotisivu. * Tunnelitarinaa . Pertti Itkosen sivu Suomen pisimmistä rautatietunneleista. * Seikkailu Pönttövuoren tunnelissa. Huvipuisto.net. === Viitteet === ==Aiheesta muualla== * Pönttövuoren tunneli, osa 11. Täydennysosa. Tietosanakirja 1922. (Rakentamisaikainen artikkeli.) Luokka:Suomen rautatietunnelit Luokka:Laukaan liikenne Luokka:Laukaan rakennukset ja rakennelmat
Littoisten rautatieasema

Littoisten rautatieasema () on lakkautettu rautatieliikennepaikka -radalla Kaarinan Littoisten taajamassa noin 9,2 kilometriä Turusta. Asemarakennus valmistui vuonna 1898 ja se otettiin käyttöön seuraavan vuoden marraskuussa. Asema oli vilkkaassa käytössä 1960-luvulle saakka, mutta se alennettiin laiturivaihteeksi 1. marraskuuta 1962. Miehitys lakkautettiin kesäkuussa 1969 ja tavaraliikenne toukokuussa 1970. Henkilöliikenne Littoisissa loppui 27. toukokuuta 1979, mutta se palasi uudelleen vuoden ajaksi elokuussa 1986 Piikkiön ja Pernon telakan välisen paikallisliikennekokeilun yhteydessä. Liikennepaikka lakkautettiin lopulta 14. elokuuta 1987. Nykyisin asemarakennus on yksityisomistuksessa. Asemalla on graniittilohkare, johon on kiinnitetty muistolaatta muistoksi Vladimir Leninin käynnistä Littoisissa vuonna 1907. Pakomatkallaan Venäjältä Turkuun Lenin oli huomannut itseään varjostettavan. Hän jäi pois junasta Littoisten asemalla ja käveli Turkuun, josta hän jatkoi matkaansa laivalla Tukholmaan. Suomi–Neuvostoliitto-Seuran Littoisten osasto teetti käynnistä muistolaatan ja se kiinnitettiin aseman seinään Leninin syntymän 100-vuotisjuhlavuonna 1970. Asemarakennuksen siirryttyä yksityisomistukseen laatta siirrettiin kiveen rautatien toiselle puolelle. ==Lähteet== Luokka:Kaarinan rakennukset ja rakennelmat Luokka:Varsinais-Suomen lakkautetut rautatieliikennepaikat Luokka:Bruno Granholmin suunnittelemat rakennukset Luokka:Littoinen Luokka:Suomen 1800-luvulla rakennetut rakennukset ja rakennelmat
Elephant Man

Elephant Man, tunnetaan myös nimellä the Energy God (oik. O'Neil Bryan, s. 11. syyskuuta 1975 Kingston, Jamaika) on dancehall-muusikko. == Biografia == Elephant Manin taiteilijanimi tulee hänen suurista korvistaan. Nuoruusiässä häntä kutsuttiin myös ”Dumboksi”. Elephant Man aloitti musiikkiuransa Scare Dem Crewin jäsenenä, ja jatkoi myöhemmin soolo-artistina. Hänellä on useita ”tavaramerkkejä”: kelta-oranssit hiukset sekä matala ääni. Hänelle on myös tyypillistä omat live-esitykset, joissa hän riehuu, juoksee ympäriinsä sekä kiipeää lavan puitteisiin ja monitoreihin. == Diskografia == * 2000: Comin 4 U * 2001: Log On * 2002: Higher Level * 2003: Good 2 Go * 2008: Let's Get Physical * 2011: Dance & Sweep === Singlet === Vuosi Single Listasijoitukset Albumilta US Hot 100 US R&B;/Hip-Hop Hot Rap Tracks 2003 "Pon De River" 86 68 19 Good 2 Go 2004 "Jook Gal" (feat. Twista, YoungBloodZ & Kiprich) 57 20 15 Good 2 Go (Remix) 2007 "Five-O" (feat. Wyclef Jean) - 87 - Let's Get Physical 2007 "Willie Bounce" - 51 - 2009 "Nuh Linga" - 84 - Elephant Man on myös vieraillut Kat DeLunan ”Whine Up” -kappaleella vuonna 2008. == Aiheesta muualla == * Viralliset sivut Luokka:Jamaikalaiset reggaemuusikot Luokka:Vuonna 1975 syntyneet Luokka:Elävät henkilöt
Alfredo Sánchez Monteseirín

Alfredo Sánchez Monteseirín (s. 25. syyskuuta 1957) on espanjalainen sosialistisen työväenpuolueen poliitikko. Hän oli Sevillan pormestarina vuodesta 1999 vuoteen 2011 asti. Luokka:Espanjan sosialistisen työväenpuolueen poliitikot Luokka:Pormestarit Luokka:Vuonna 1957 syntyneet Luokka:Elävät henkilöt
Koripallon Saksan cup

Koripallon Saksan Cup on Saksan koripallon kansallinen vuosittainen cup- kilpailu. Turnaus on pelattu vuodesta 1967 lähtien ja vuonna 1993 käyttöön otettiin Final Four-pelitapa. Cupin menestynein seura on TSV Bayer 04 Leverkusen kymmenellä mestaruudella. == Voittajat == *2014: ALBA Berlin *2013: ALBA Berlin *2012: Brose Baskets Bamberg *2011: Brose Baskets Bamberg *2010: Brose Baskets Bamberg *2009: ALBA Berlin *2008: Artland Dragons *2007: RheinEnergie Köln *2006: ALBA Berlin *2005: RheinEnergie Köln *2004: RheinEnergie Köln *2003: ALBA Berlin *2002: ALBA Berlin *2001: Herzogtel Trier *2000: Skyliners Frankfurt *1999: ALBA Berlin *1998: TVG Basketball Trier *1997: ALBA Berlin *1996: SSV ratiopharm Ulm *1995: TSV Bayer 04 Leverkusen *1994: Brandt Hagen *1993: TSV Bayer 04 Leverkusen *1992: TTL Basketball Bamberg *1991: TSV Bayer 04 Leverkusen *1990: TSV Bayer 04 Leverkusen *1989: Steiner Bayreuth *1988: BG Steiner Optik Bayreuth *1987: TSV Bayer 04 Leverkusen *1986: TSV Bayer 04 Leverkusen *1985: ASC 1846 Göttingen *1984: ASC 1846 Göttingen *1983: BSC Saturn 1977 Köln *1982: MTV Wolfenbüttel *1981: BSC Saturn 1977 Köln *1980: BSC Saturn 1977 Köln *1979: MTV 1846 Gießen *1978: USC Heidelberg *1977: USC Heidelberg *1976: TuS 04 Leverkusen *1975: SSV Hagen *1974: TuS 04 Leverkusen *1973: MTV 1846 Gießen *1972: MTV Wolfenbüttel *1971: TuS 04 Leverkusen *1970: TuS 04 Leverkusen *1969: MTV 1846 Gießen *1968: FC Bayern München *1967: VfL Osnabrück Cup Saksa
Thug Walkin’

Thug Walkin' on rap-duo Ying Yang Twinsin debyyttialbumi. Albumi julkaistiin Universal Recordsin kautta vuonna 2000. Albumilta julkaistu single ”Whistle While You Twurk” oli duon ensimmäinen hitti. == Kappaleet == #Ying Yang in This Thang #Ballin' G's #Whistle While You Twurk [Collipark Mix] #Bring Yo Azz Outdoz #Ying Yang vs. Lil Jon & The Eastside Boyz #Thug Walkin' #The Warm Up #Dispose of Brawdz #A! #The Dope Game #Whistle While You Twurk [E.A. Remix] #Back Up! (Move Away) #Shake That Azz Girl Luokka:Vuoden 2000 albumit Luokka:Vuoden 2000 esikoisalbumit Luokka:Ying Yang Twinsin albumit
Sanctity

Sanctity on vuonna 2000 Ashevillessä, Pohjois-Carolinassa perustettu thrash metalia soittava yhtye. Yhtye on julkaissut toistaiseksi yhden albumin, vuonna 2007 ilmestyneen Road to Bloodshedin. ==Historia== Sanctity kiersi soittamassa Pohjois-Carolinassa, Tennesseessä ja Etelä-Carolinassa, missä Trivium näki yhtyeen livenä. Triviumin laulaja-kitaristi Matt Heafy vaikuttui näkemästään ja lähetti yhtyeen materiaalia Roadrunner Recordsin Monte Connorille. Myöhemmin vuonna 2005 Sanctity julkaisi ensimmäisen musiikkivideonsa ”Zeppon”, jonka ohjasi Ramon Boutviseth. Yhtye oli Roadrunnerin listoilla ja pääsi Yhdysvaltain-kiertueelle DragonForcen kanssa alkuvuodesta 2006. Megadethin Dave Mustaine noteerasi Sanctityn settilistan yhdessä heidän konsertissaan ja kutsui yhtyeen kesämetallimusiikkifestarilleen, Gigantourille. Myöhemmin samana vuonna Sanctity auttoi levy-yhtiötovereitaan Triviumia heidän ensimmäisellä Yhdysvaltain-kiertueellaan, jolla oli mukana myös Children of Bodom. Sanctityn ensimmäinen albumi Road to Bloodshed julkaistiin 24. huhtikuuta 2007. Sen myötä yhtye lähti Euroopan-kiertueelle mukanaan Trivium, Gojira ja Annihilator. Lisäksi he lämmittelivät Zakk Wylden Black Label Society -yhtyettä Yhdysvaltain-kiertueensa alussa. Seuraavana kesänä Sanctity lähti jälleen Yhdysvaltojen lavoille mukanaan Machine Head, Arch Enemy ja Throwdown. Lokakuussa 2007 yhtye pääsi myös Britteinsaarille Evilen ja Romeo Must Dien kanssa. ==Jäsenet== *Zach Jordan (laulu, kitara) *Zeff Childress (kitara) *Scott Smith (basso) *Jeremy Smith (rummut) ==Julkaisut== === Demot === * Untitled (2003) * "Harvest" – 4:18 * "Images" – 4:36 * "Two Days from Yesterday" – 4:12 * Untitled (2005) * "Driftwood" * "Lost to Ego" * "Seconds" * "Brotherhood" === EP:t === * Bedroom Sessions (2004) * "Shallow Lies" – 3:43 * "Flatline" – 4:27 * "Two Days" – 4:08 * "Lament" – 1:54 * "Zeppo" – 5:35 ===Musiikkivideot=== * "Zeppo" (2005) * "Beneath the machine" (2007) * "Beloved Killer" (2007) ===Albumit=== * Road to Bloodshed (2007) == Aiheesta muualla == * Virallinen kotisivu Luokka:Yhdysvaltalaiset thrash metal -yhtyeet
Korhonen (yritys)

thumb|Alvar Aallon suunnittelema pöytä ja tuolit. Huonekalutehdas Korhonen on 1910 perustettu Kaarinan Littoisissa toimiva huonekalutehdas, joka tunnetaan erityisesti Alvar Aallon suunnittelemien Artek-kalusteiden valmistajana. Tehtaan perusti Turussa 1910 Otto Korhonen yhdessä kolmen muun puusepän kanssa. Nimellä Oy Huonekalu- ja Rakennustyötehdas Ab toiminut yritys valmisti Turun Nummenmäellä aluksi kirveiden ja muiden työkalujen varsia Venäjän armeijalle ja sisusti Crichton-Vulcan-telakan tekemiä sukellusveneitä ja panssarilaivoja. 1920-luvulla tehdas aloitti yhteistyön Turkuun toimistonsa perustaneen Alvar Aallon kanssa ja on siitä pitäen valmistanut Aallon suunnittelemia huonekaluja. Niitä on tehtaan tuotannosta 75 prosenttia. Suurin yksittäinen Korhosen ja Aallon hanke oli Paimion parantola. Yrityksen tuotanto siirtyi Turusta Littoisiin vähittäin vuosina 1965–1982. Yritys on saanut Fennia-palkinnon vuonna 2007 Heikki Ruohon muotoilemista Flip-tuolista ja -pöydästä.Fennia Prize -palkinnot 2007 , Design Forum Finland. Viitattu 9.8.2015. Korhosen tytäryhtiö on Mobel, joka kehittää ja markkinoi julkisten tilojen kalusteita. Mobelin malliston pääsuunnittelija ja yrityksen taiteellinen johtaja on sisustusarkkitehti Jouko Järvisalo Sveitsiläisen Vitran omistukseen siirtynyt Artek osti Korhosen liiketoiminnan vuonna 2014.Turun Sanomat 31.1.2014 Samasta sukuhaarasta on irronnut raisiolainen huonekaluvalmistaja P. O. Korhonen, jonka toiminta päättyi 2014.Enkvist, Liisa: Artek osti myös Littoisten Korhosen huonekalutehtaan , Turun Sanomat 1.2.2014, viitattu 12.5.2015.Konkurssi edessä: P.O Korhonen lopettaa Raisiossa , Rannikkoseutu 4.2.2014, viitattu 12.5.2015. ==Lähteet== ==Aiheesta muualla== *Korhosen verkkosivusto *Mobel Luokka:Suomalaiset huonekaluvalmistajat Luokka:Littoinen Luokka:Puusepänteollisuus Luokka:Sisustusalan tuotemerkit
Me & My Brother

Me & My Brother on rap-duo Ying Yang Twinsin kolmas studioalbumi. Albumi julkaistiin TVT Recordsin kautta 16. syyskuuta 2003. Albumi myi myöhemmin platinaa. Albumi sisältää duon suurimman hitin Salt Shakerin. Se sijoittui Billboard Hot 100 -listan 5. sijalle. == Kappaleet == #"Them Braves" #"Hanh!" #"What's Happnin!" (feat. Trick Daddy) #"Grey Goose" #"Salt Shaker" (feat. Lil Jon & the Eastside Boyz) #"Georgia Dome (Get Low Sequel)" #"What the Fuck!" (feat. Bone Crusher & Killer Mike) #"Calling All Zones" #"Me & My Brother" #"Hard" (feat. K.T.) #"The Nerve Calmer" #"Naggin'" #"Naggin Part II (The Answer)" #"Armageddon" == Singlet == * "Naggin'" (2003) * "Salt Shaker" (2004) * "What's Happnin!" (2004) Luokka:Ying Yang Twinsin albumit Luokka:Vuoden 2003 albumit
Epäluuloinen persoonallisuus

Epäluuloinen persoonallisuus on persoonallisuushäiriö, johon sisältyy epäluuloisuuden lisäksi liiallinen herkkyys takaiskuille, kokemusten vääristyminen sekä kyvyttömyys antaa anteeksi loukkauksia.Lönnqvist et al. (toim.) 2001, s. 370 == Sairastumisikä ja esiintyvyys == Sairauden katsotaan alkavan useimmiten varhaisessa aikuisuudessa, ja sen on arvioitu esiintyvän useammin miehillä kuin naisilla. Arviot sairauden esiintyvyydestä väestössä vaihtelevat 0,5:n ja 2,5 prosentin välillä. Arviointia esiintyvyydestä on vaikeuttanut erotusdiagnostinen ongelma paranoidisen skitsofrenian kanssa.Lönnqvist et al. (toim.) 2001, s. 371 == Piirteitä == Epäluuloista persoonallisuutta sairastava usein epäilee kumppaninsa uskollisuutta. Epäluuloista persoonallisuutta sairastavilla on taistelunhaluinen ja itsepintainen tietoisuus omista oikeuksista. ===Diagnostiset kriteerit=== :A. Täyttää persoonallisuushäiriön (F60) yleiset kriteerit. :B. Vähintään neljä seuraavista: ::(1) ylenmääräinen herkkyys takaiskuille ja torjuvalle käytökselle ::(2) taipumus kantaa kaunaa pitkään, esimerkiksi kieltäytymällä antamasta anteeksi loukkauksia ::(3) epäluuloisuus ja taipumus kokemusten vääristymiseen tulkitsemalla muiden neutraalit tai ystävälliset teot vihamielisiksi tai ylimielisiksi ::(4) omien oikeuksien puolustaminen taistelunhaluisesti ja sitkeästi ottamatta huomioon kulloistakin tilannetta ::(5) puolison tai seksuaalikumppanin uskollisuuden toistuva, perusteeton epäileminen ::(6) itsekeskeinen, omahyväinen elämänasenne ::(7) kuvitelmat jatkuvasta vehkeilystä sekä itseä kohtaan että maailmassa yleensä == Hoito == Epäluuloisen persoonallisuuden hoidossa katsotaan olevan keskeisintä luottamukselliseen hoitosuhteeseen perustuva, tukea antava psykoterapia (= supportiivinen psykoterapia). Tämän lisäksi ajoittainen (harvoin pitkäaikainen) antipsykoottinen lääkehoito voi hyödyttää kyseisestä häiriöstä kärsivää. Epäluuloisesta persoonallisuushäiriöstä kärsivän auttaminen voi olla vaikeaa, ja he voivat olla epäluuloisia sekä psykiatreja ja psykoterapeutteja kohtaan, jolloin vapaaehtoisuuteen perustuva hoito epäonnistuu. Epäluuloisesta persoonaallisuushäiriöstä kärsivät hakeutuvat harvoin hoitoon. == Lähteet == * === Viitteet === == Aiheesta muualla == * Pitkäaikaiset harhaluuloisuushäiriöt. Luokka:Persoonallisuushäiriöt Luokka:Seulonnan keskeiset artikkelit
My Brother & Me

My Brother & Me on rap-duo Ying Yang Twinsin remix-albumi vuodelta 2004. Albumin julkaisi TVT Records. Albumi sijoittui Yhdysvaltain listan 11. sijalle ja Britanniassa 68. sijalle. Albumi sisältää remix versioita Ying Yang Twinsin omista ja vierailluista kappaleista. == Kappaleet == #"Halftime" (Stand Up & Get Crunk!) (feat. Homebwoi) \- 4:32 #"Slow Motion" [Remix] (feat. Juvenile, Wyclef Jean, Skip, & Wacko) \- 4:10 #"Take Ya Clothes Off" (feat. Bonecrusher) \- 3:51 #"Do It" - 4:34 #"In Da Club" (feat. Yonnie) \- 4:17 #"Me & My Brother" [Remix] (feat. YoungBloodZ) \- 4:02 #"Get Crunk Shorty" (Nick Cannon feat. Ying Yang Twins & Fatman Scoop) \- 4:11 #"Georgia Dome" [Remix] (feat. Jacki-O & Fatman Scoop) \- 4:52 #"Salt Shaker" [Remix] (feat. Lil Jon, Fat Joe, Juvenile, & Murphy Lee) \- 4:49 #"Salt Shaker" [Extended Remix] (feat. Lil Jon, Murphy Lee, Fat Joe, Fatman Scoop, Jacki-O, Juvenile, B.G. & Pitbull) \- 8:24 #"What's Happnin!" [multimedia track] #"Salt Shaker" [multimedia track] #"Naggin'" [multimedia track] #"Performance from the 2004 BET Awards" [multimedia track] #"Performance from the WB Presents Pepsi Smash" [multimedia track] #"MTV Cribs Appearance" Luokka:Vuoden 2004 remix-albumit Luokka:Ying Yang Twinsin albumit
U.S.A. (United State of Atlanta)

U.nited S.tate of A.tlanta on rap-duo Ying Yang Twinsin neljäs studioalbumi. Albumi julkaistiin kesäkuussa 2005 TVT Recordsin kautta. Albumi sijoittui ilmestymisviikollaan kakkossijalle Billboard 200-listalla. Myöhemmin albumi myi platinaa. Albumista julkaistiin Chopped and screwed -versio vuonna 2005. Skrätsäykset teki DJ Michael "5000" Watts. == Kappaleet == #"All Good Things (Intro)" #"Fuck the Ying Yang Twins" #"Long Time" (feat. Anthony Hamilton) #"Live Again"(feat. Adam Levine) #"We At War (skit)" #"Ghetto Classics" #"The Courthouse (skit)" #"23 Hr. Lock Down" (feat. Bun B) #"Sex Therapy 101 (skit)" #"Wait (The Whisper Song)" #"Sex Therapy 102 (skit)" #"Pull My Hair" #"Sex Therapy 103 (skit)" #"Bedroom Boom" (feat. Avant) #"The Walk" (feat. Da Muzicianz, Countrie Biggz, Homebwoi & B.G.) #"Hoes" (feat. Jacki-O) #"Badd" (feat. Mike Jones & Mr. Collipark) #"Put That Thang Down" (feat. Teedra Moses) #"Shake" (feat. Pitbull) #"My Brother's Keeper" (feat. Anwar) #"Dedication & Upcoming Events (skit)" #"U.S.A." #"Wait (The Whisper Song) (Remix) (Bonus Track) (feat. Busta Rhymes, Missy Elliott, Lil Scrappy, Free & Mr. Collipark) == Singlet == * "Wait (The Whisper Song)" (1. maaliskuuta 2005) * "Badd" (2005) * "Shake" (2005) * "Bedroom Boom" (2005) Luokka:Ying Yang Twinsin albumit Luokka:Vuoden 2005 albumit
Jouko Järvisalo

Jouko Järvisalo (s. 18. maaliskuuta 1950 Varkaus) on suomalainen sisustusarkkitehti ja muotoilija. Järvisalo on valmistunut sisustusarkkitehdiksi Taideteollisesta korkeakoulusta 1977. Oman toimiston hän perusti 1986, ja vuodesta 2000 hän on toiminut Mobelin taiteellisena johtajana. Järvisalo on toiminut opettajana Taideteollisessa korkeakoulussa, ensin assistenttina 1977–1978 ja kalustesuunnittelun opettajana vuodesta 1985 ja professorina Aalto-yliopiston taiteiden ja suunnittelun korkeakoulussa 2011-2016. Järvisalon töitä on palkittu lukuisissa kalustesuunnittelukilpailuissa Suomessa ja ulkomailla ja hän on saanut taideteollisuuden valtionpalkinnon 1991, Vuoden kalustesuunnittelija -palkinnon 1983 ja 1994Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021. sekä Pro Finnish Design -palkinnon Mobelin suunnittelijana vuonna 1999. Järvisalon suunnittelutöitä on kokoelmissa Designmuseossa Helsingissä, Athenaeumissa Chicagossa, Stedelijk Museumissa Amsterdamissa, The Icelandic Museum of Design and Applied Art -museossa Reykjavikissa. == Lähteet == ==Aiheesta muualla== *Jouko Järvisalon töitä Architonic-tietokannassa Luokka:Suomalaiset sisustusarkkitehdit Luokka:Vuonna 1950 syntyneet Luokka:Elävät henkilöt Luokka:Suomalaiset muotoilijat Luokka:Aalto-yliopiston professorit
Tarpeian kallio

thumb|Tarpeian kallio nykyisin. Tarpeian kallio, myös Tarpejin kallio, ( ) on Rooman Capitolium-kukkulan eteläpuolella oleva jyrkkä rinne. Rooman tasavaltalaisajalla jyrkännettä käytettiin teloituspaikkana. Murhaajat ja petturit surmattiin heittämällä heidät kallion laelta alas. Kallio on saanut nimensä vestaali Tarpeian mukaan, joka petti roomalaiset avaamalla kaupungin portit sabiineille. Hän oli sopinut sabiinien kanssa että jos hän avaa portit he antaisivat hänelle sen mitä he käyttivät vasemmassa kädessään eli kultaiset rannerenkaat. Sabiinit kuitenkin surmasivat Tarpeian kilvillään ja heittivät hänen ruumiinsa alas kalliolta. Tarinasta on kuitenkin monta eri versiota. == Lähteet == == Aiheesta muualla == * A Tourist in Rome - Tarpeian Rock * Youtube: When in Rome: Tarpeian Rock Luokka:Rooman kukkulat Luokka:Rooman valtakunta Luokka:Kalliot
Pro Finnish Design

Pro Finnish Design on vuosina 1990–2001 yritykselle myönnetty suomalainen muotoilupalkinto. Palkinto myönnettiin joka toinen vuosi. Palkinnon perustivat Design Forum Finland ja Fennia-ryhmä. Palkinnon tilalla on nykyisin Fennia Prize.Pro Finnish Design ==Lähteet== Luokka:Suomalaiset muotoilupalkinnot
Fennia-palkinto

Fennia Prize on yrityksille suunnattu muotoilukilpailu, jonka tavoitteena on tukea korkeatasoisten tuotteiden ja palveluiden tuottamista ja edistää teollisuuden kilpailukykyä ja kansainvälistymistä. Palkintoa on myönnetty Fennia Prize -nimellä vuodesta 2003 lähtien. Kilpailu tarjoaa yrityksille mahdollisuuden erottautua kilpailijoista innovatiivisella ja vastuullisella muotoilulla, jolla on taloudellista merkitystä. Fennia Prize -palkinnot (Grand Prix -palkinto ja kunniamaininnat) luovutetaan yrityksille tunnustuksena muotoilun kokonaisvaltaisesta ja innovatiivisesta käyttämisestä tuotteiden, palveluiden ja liiketoimintakonseptien suunnittelemisessa ja toteuttamisessa, tuotekehityksessä, valmistuksessa ja yrityskuvassa. Kilpailun järjestävät joka toinen tai kolmas vuosi suomalaisen muotoilun promootio-organisaatio Design Forum Finland, Fennia-konserni (Fennia lahjoittaa palkintosummat Fennia Prize ) , Elo ja Patentti- ja rekisterihallitus, joka jakaa IPR-kunniamaininnan ansiokkaasta immateriaalioikeuksien hyödyntämisestä. Fennia Prize -palkintoa edelsi Pro Finnish Design -palkinto (vuosina 1990–2001). == Fennia Prize -palkittuja == Vuosi Voittaja / Voittajat Tuote Huomioitavaa 2003 Rukka / L-Fashion Group SRO-moottoripyöräilyasu 2005 Lappset Group Oy AXIOM- leikkipaikkavälinesarja 2007 Rocla Humanic-trukki Grand Prix, 15 000 € Halti Gompa- ja Fiber-takit sekä Green-reppu 5 000 € Huonekalutehdas Korhonen Flip- kalusteet 5 000 € PaloDEx Group (Instrumentarium Dental) Orthopantomograph OP200 -hammasröntgenlaite 5 000 € PlusArkkitehdit Plushuvilat-palvelukonsepti 5 000 € 2009 Genelec Oy 5040A-aktiivisubwoofer Grand Prix, 15 000 € Iittala Group Oy Ab Fireplace-pöytätakka 5 000 € Metso Automation Oy KajaaniPaperLab, automaattinen paperintestausyksikkö 5 000 € Polar Electro Oy FT80-harjoitustietokone 5 000 € Saas Instruments Medusa-valaisin 5 000 € 2012 Fingrid Oy Peltopylväs Grand Prix, 15 000 € Tulikivi Oyj Nuoska-kiuas 5 000 € Konecranes Smarter Cabin, nosturin ohjaamo 5 000 € Kekkilä Oy Koti & Piha -tuotekonsepti 5 000 € Helsingin kaupunki Helsingin kaupunginkirjasto, palvelu- ja tilakonsepti 5 000 € 2014 Ponsse Oyj Ponsse Scorpion -harvesteri Grand Prix, 15 000 € Jalo Helsinki Oy Kupu-palovaroitin 5 000 € Nokia Oyj Nokia Lumia -tuoteperhe 5 000 € Peruste Oy RePack-postipakkaus 5 000 € Wärtsilä Oyj Abp uusi nelitahtimoottorisukupolvi 5 000 € 2017 Merivaara Oy Q-Flow-leikkaussalivalaisin Grand Prix, 15 000 € Consair Oy CAMU 1200 -pölynhallintatyöpiste 5 000 € Genelec Oy 8351-älytarkkailukaiutin 5 000 € Naava Älyviherseinä 5 000 € Fazer Lakritsi / Pentagon Design Oy Fine Finnish Liquorice 5 000 € 2020 Dottir Asianajotoimisto Oy Legal Design Grand Prix, 15 000 € Planmeca Oy Planmeca Viso G5 -3D-röntgenlaite 5 000 € RideCake RideCake, sähkökäyttöinen kevytmoottoripyörä 5 000 € Turun kaupunki, 6Aika-hanke Kaupunkiopastamisen konsepti ja pilotointi 5 000 € Woodio Oy Woodio-pesualtaat 5 000 € == Lähteet == Luokka:Suomalaiset muotoilupalkinnot
Sara Anzanello

Sara Anzanello (30. heinäkuuta 1980 Ponte di Piave, Italia – 25. lokakuuta 2018 Torino, Italia) oli italialainen lentopalloilija, joka pelasi ensi kertaa Italian maajoukkueessa vuonna 1998 ollessaan 17-vuotias. Vuonna 2002 hän kuului maailmanmestaruuskilpailuissa kultaa voittaneeseen joukkueeseen. Vuonna 2007 Anzanello pelasi lentopallon maailmancupin kultaa voittaneessa joukkueessa. Anzanello on kuulunut mitaleja saaneisiin joukkueisiin myös FIVB:n World Grand Prixissä. Vuoden 2006 World Grand Prixissä hän oli vuoden "paras torjuja". Anzanello edusti azerbaidžanilaista joukkuetta, kun hänellä todettiin vakava hepatiitti. Hänelle tehtiin sen takia vuonna 2013 maksansiirto. Anzanello kuntoutti itsensä sen jälkeen pelikuntoon ja pelasi kaudella 2015–2016 italialaisessa Serie B1 -joukkueessa. Hänellä todettiin kesällä 2018 leukemia, ja hän kuoli siihen lokakuussa. == Lähteet == == Aiheesta muualla == * Viralliset sivut Luokka:Italialaiset lentopalloilijat Luokka:Vuonna 1980 syntyneet Luokka:Vuonna 2018 kuolleet
Kaupungin kaunein lyyli

Kaupungin kaunein lyyli on Jukka Parkkisen kirjoittama romaani. Parkkinen voitti teoksellaan Topelius-palkinnon. Kirjassa kaverukset Sami, Jali ja Pelkonen yrittävät tehdä vaikutuksen kaupungin kauneimpaan lyyliin eli Hanneleen. == Kirjan henkilöt == *Sami on hyvä matematiikassa ja kotitaloudessa. *Jali on nyrkkeilijä, atleetikko, jolle isä on ongelma. *Juha Pelkonen on kotleetikko, joka pitää kotitöistä. *Hannele on kaunis ja tanssii balettia. *Telle on Pelkosen sisko *Lempi Tuomainen *Untamo on kaupunki, jossa pojat asuvat *Uolevi *Tohtori Livingstone on sanonta, ei henkilö *Aino, Hannelen äiti *Jalin äiti *Jalin isä *Pelkosen äiti *Pelkosen isä *Painaja *Valmentaja *Rouva Fors *Sivula *Tytär *Lipunmyyjä ==Lähteet== Luokka:Jukka Parkkisen teokset Luokka:Suomalaiset nuortenkirjat Luokka:Topelius-palkitut teokset Luokka:Vuoden 1986 kirjat
Jerónimo Saavedra

Jerónimo Saavedra (3. heinäkuuta 1936 – 21. marraskuuta 2023) oli espanjalainen poliitikko. Hän toimi Kanariansaarten itsehallintoalueen pääministerinä vuosina 1983–1987 ja 1991–1993. Vuosina 2007–2011 hän oli Las Palmas de Gran Canarian pormestari. Saavedra opiskeli oikeustiedettä, mistä hän suoritti tohtorintutkinnon. Hän liittyi vuonna 1972 Espanjan sosialistiseen työväenpuolueeseen (PSOE), ja vuonna 1977 hänet valittiin Espanjan parlamenttiin. PSOE sai vuoden 1983 aluevaaleissa eniten ääniä Kanariansaarilla, ja Saavedra nimitettiin alueen ensimmäiseksi vaaleilla valituksi pääministeriksi. Saavedra valittiin tuolloin ensimmäistä kertaa myös Kanariansaarten parlamenttiin, missä hän istui vuoteen 1993. PSOE voitti Kanariansaarilla aluevaalit myös vuonna 1987, mutta CDS:n, Alianza Popularin ja kanariansaarelaisten puolueiden välinen sopimus syrjäytti Saavedran aluehallinnon johdosta. Saavedra palasi pääministeriksi kuitenkin vuosiksi 1991–1993. Espanjan pääministeri Felipe González valitsi Saavedran 1993 julkishallinnon ministeriksi, ja vuosina 1995–1996 tämä toimi opetusministerinä. Saavedra oli vuonna 1996 ja uudestaan vuosina 1999–2003 senaattorina. Kotikaupunkinsa Las Palmas de Gran Canarian pormestariksi hän tuli 2007, ja hänen viimeinen virkansa oli Kanariansaarten parlamentin asiamiehenä 2011–2018. Saavedra kertoi vuonna 2000 olevansa homoseksuaali. Hän oli ensimmäinen espanjalainen korkeassa julkisessa virassa ollut poliitikko, joka tuli ulos kaapista. == Lähteet == Luokka:Espanjan ministerit Luokka:Pormestarit Luokka:Vuonna 1936 syntyneet Luokka:Vuonna 2023 kuolleet
Helvetinkolu

linkki=https://fi.wikipedia.org/wiki/Tiedosto:Helvetinkolu.JPG|pienoiskuva|Helvetinkolun pohjaa. Helvetinkolu on kalliomuodostuma Helvetinjärven kansallispuistossa Ruovedellä. Helvetinkolu on 40 metriä pitkä, 38 metriä syvä ja vain pari metriä leveä sola, joka laskee jyrkästi Ison Helvetinjärven rantaan. Helvetinkolu on myös Helvetinjärven kansallispuiston tunnus. == Historia == Helvetinkolu muodostui noin 150–200 miljoonaa vuotta sitten, kun maankuori liikahteli. Samaan aikaan syntyi myös noin 20 kilometriä pitkä Isosta Helvetinjärvestä Luomajärven kautta Koverojärveen päättyvä rotkojärvien jono. Helvetinkolu tuli tunnetuksi nähtävyydeksi jo 1800-luvulla. Siellä on vierailleet monet kuuluisat taiteilijat ja kirjailijat, kuten Akseli Gallen- Kallela ja J. L. Runeberg. Helvetinkolun alue suojeltiin 1950-luvulla. Sitä on käytetty myös susiansana. Helvetinkolusta sai visuaalisia vaikutteita ja nimensä Suomen paviljonki Sevillan maailmannäyttelyssä vuonna 1992. Rakennuksen suunnittelivat Juha Jääskeläinen, Juha Kaakko, Petri Rouhiainen, Matti Sanaksenaho ja Jari Tirkkonen. == Lähteet == Luokka:Ruoveden luonto Luokka:Ruoveden nähtävyydet Luokka:Pirkanmaan nähtävyydet Luokka:Suomen rotkot
Romanian ja Moldovan yhdistämisliike

Liike Romanian ja Moldovan yhdistämiseksi sai alkunsa molemmissa maissa vuonna 1989 tapahtuneen vallankumouksen ja Neuvostoliiton Glasnost-politiikan seurauksena. Liikkeen kannattajia kutsutaan Romaniassa unionisteiksi ja Moldovassa moldovenisteiksi. Yhdistämisliikkeen tavoitteet poikkeavat romanialaisen Partidul România Mare -puoleen ajamasta politiikasta romanialaisten asuttamien alueiden liittämiseksi Romaniaan siinä, että jälkimmäisenä mainittu vaatii Romanian ja Moldovan nykyisten rajojen ulkopuolelle jäävien romanialaisten asuttamien alueiden palauttamista osaksi Romaniaa. Unionistit sen sijaan pyrkivät rauhanomaisesti yhdistämään Romanian ja Moldovan alueet. Moldovassa yhdistymisen on katsottu olevan potentiaalinen nopea reitti EU-jäsenyyteen ja sen mukana tuleviin etuihin. == Taustaa == Romanian ja Moldovan väliset kulttuurilliset ja historialliset yhtymäkohdat voidaan jäljittää aina 1500-luvulle saakka, ja molemmat ovat olleet osa Osmanien valtakuntaa. Merkittävä osa nykyisen Moldovan alueesta kuuluu Bessarabiaan, joka liitettiin Venäjän vallankumouksen jälkeen osaksi Romanian kuningaskuntaa vuonna 1918. Vuonna 1940 Neuvostoliitto kuitenkin esitti uhkavaatimuksen Romanialle, ja miehitti Bessarabian perustaen Moldovan sosialistisen neuvostotasavallan 2. elokuuta 1940. Neuvstomiehityksen jäljiltä Moldovan SNT:n asukkaille luotiin näiden aiemmasta romanialaisesta identiteetistä poikkeava moldovalainen identiteetti. Samoin kävi myös kielelle, ja Moldovassa puhuttavasta romanian kielestä käytettiin aina vuoteen 2023 asti virallista nimitystä moldavian kieli. == Nykyään == Vuonna 2021 yhdistyminen sai Moldovassa mittaushistorian suurimman kannatuksen: 43,9 % maan asukkaista kannatti yhdistymistä Romanian kanssa. Venäjän hyökättyä Ukrainaan vuonna 2022 Romania on lisännyt yhteistyötä Moldovan kanssa entisestään. == Yhdistymisen tukijoita == === Puolueita ja yhdistyksiä === * Romanialaisten yhtenäisyyden liitto * Kansan liike -puolue === Henkilöitä === * Traian Băsescu (Romanian presidentti 2004–2014) * Daniel (Romanian ortodoksisen kirkon patriarkka 2007–) * prinsessa Margareta (Romanian kuningasperheen pää 2017–) * Klaus Iohannis (Romanian presidentti 2014–) * Maia Sandu (Moldovan presidentti 2020–) * Eugenio Coșeriu (moldovalainen kielitieteilijä) * Ilie Ilașcu (moldovalaislähtöinen romanialainen poliitikko) == Lähteet == == Aiheesta muualla == luokka:Romanian politiikka luokka:Moldovan politiikka Luokka:Irredentismi
Sigrid Boo

Sigrid Maren Boo, o.s. HolmeslandBoo, Sigrid Svensk uppslagsbok osa 4, palsta 614, Svensk uppslagsbok 1947 (Arkisto) (23. elokuuta 1898 Oslo – 12. syyskuuta 1953 Oslo) oli norjalainen kirjailija. Boo tuli ylioppilaaksi 1917 ja solmi avioliiton 1925 Gustaf W. Boon kanssa. Syntyään oslolainen Boo vietti lapsuutensa 1899–1909 Larvikissa Etelä-Norjassa. Hänen romaaneistaan on tehty useita filmatisointeja. Kepeissä, sentimentaalisissa, pohjimmiltaan todellisuudelle vieraissa teoksissaan Boo käsittelee muun muassa rakkautta, tuberkuloosia ja kotiapulaisen elämää, kuten menestyskirjassaan Vi som går kjøkkenveien (1930, Kyökin puolella). Romaanista tehtiin saman niminen filmatisointi (ohjaus Tancred Ibsen)Vi som går kjøkkenveien, Norsk filmografi, viitattu 26.6.2022 ruotsalaisine rinnakkaisversioineen Vi som går köksvägen vuonna 1933, jonka on ohjanut Gustaf Molander., viitattu 26.6.2022. Aiheeseen tartuttiin myös Yhdysvalloissa: elokuva Servants’ Entrance valmistui 1934Servants’ Entrance , viitattu 26.6.2022 Bfi. Suomeksi Boon romaani ilmestyi nimellä Kyökin puolella vuonna 1932. Risto Orko ohjasi samasta aiheesta komediaelokuvan Kyökin puolella 1940, viitattu 26.6.2022. ==Teokset== * Daglig strev i Norden (1942) * Heldig ung dame (1940) * Ellers hadde vi det festlig (1938) * En dag kom hun tilbake (1937) * Fire i bilen (1937) * Livhanken (1937) * Alle tenker på sig – det er bare jeg som tenker på mig (1934) * Selv i tider som disse (1932) * Vi som går kjøkkenveien (1930) * Valmuen (1922) ==== Suomennetut teokset ==== * Kyökin puolella (Vi som går kjøkkenveien). WSOY, 1931, 1933, 1936, 1941 (Kymmenen markan romaaneja 7), 1953 (Riksin sarja 37), 1959 (Riksin sarja 37), 1973 (Siniset, Taskukirjasto 110). ISBN 951-0-00084-1 * Tällaisinakin aikoina (Selv i tider som disse). WSOY, 1933, 1941 (Kymmenen markan romaaneja 16) * Rakas oma minä (Alle tenker på sig – det er bare jeg som tenker på mig), norjan kielestä suomentanut Anna Talaskivi. WSOY, 1935, 1936 (Kymmenen markan romaaneja 72), 1955 (Riksin sarja 58) * Mutta muuten meillä oli hauskaa (Ellers hadde vi det festlig), norjan kielestä suom. Sirkka Nuormaa. WSOY, 1939 * Kun onni potkaisee (Heldig ung dame). WSOY, 1941 (Kymmenen markan romaaneja 207 A), 1959 (Riksin sarja 90) * Nauru ei ole kortilla (Daglig strev i Norden); suom. Laila Järvinen. WSOY, 1943 == Lähteet == ==Aiheesta muualla== * *Vapaasti ladattavia Sigrid Boon e-kirjoja Projekti Lönnrotilta Luokka:Norjalaiset kirjailijat Luokka:Vuonna 1898 syntyneet Luokka:Vuonna 1953 kuolleet
Korjus

Korjus on sukunimi, joka voi viitata seuraaviin henkilöihin: *Elisa Korjus, suomalainen laulaja *Jaakko Korjus (nimimerkki Taisto Saarinen, 1926–1998), suomalainen toimittaja ja kirjailija *Kevin Korjus (s. 1993), virolainen moottoriurheilija *Miliza Korjus (1909–1980), virolais-yhdysvaltalainen oopperalaulaja ja näyttelijä *Olli Korjus (s. 1939), suomalainen historianharrastaja ja tietokirjailija *Seppo Korjus (s. 1942), suomalainen näyttelijä ja muusikko *Tapio Korjus (s. 1961), suomalainen keihäänheittäjä ja olympiavoittaja *Tapio Korjus (s. 1950), suomalaisen musiikkialan vaikuttaja *Vesa Korjus (s. 1981), suomalainen aitajuoksija
HMS Diana (H49)

HMS Diana (viirinumero H49) oli Britannian kuninkaallisen laivaston D-luokan hävittäjä maailmansotien välillä ja toisessa maailmansodassa. == Valmistus == Alus tilattiin Hebburn-on-Tynestä Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 16. kesäkuuta 1932 ja otettiin palvelukseen 21. joulukuuta. == Palvelus == Palvelukseen otettaessa alus liitettiin Välimeren laivastoon. Se oli 1934 huollettavana Sheernessissä ennen siirtoaan Kiinan asemalle 8. hävittäjäviirikköön, joka nimettiin huhtikuussa 1939 21. hävittäjäviiriköksi. Alus oli viirikössä toisen maailmansodan alkuun, jolloin se liitettiin HMS Duncanin, HMS Daringin ja HMS Daintyn kanssa Välimeren laivastoon Aleksandriaan. Alus saapui lokakuussa 1939 Aleksandriaan. Alus oli vuoden lopulla huollettavana Maltalla, mistä se palasi Englantiin liitettäväksi Kotilaivaston 3. hävittäjäviirikköön. Alus suojasi 15. helmikuuta vaurioitunutta Duncania, kun se hinattiin Invergordonista Forthiin telakalle. Aluksen miehistö pelasti 35 Saksan laivaston sukellusveneen U-57:n 21. helmikuuta 1940 upottaman brittiläisen kauppalaivan Loch Maddyn miehistönjäsentä merestä 92 merimailia etelälounaaseen Rockallista.Uboat.net – HMS DianaNavalHistory.net – HMS Diana Alus suojasi 8. huhtikuuta joukkojenkuljetussaattuetta Norjaan. Perille päästyään alus suojasi raskaita pinta-aluksia, suoritti partiointia ja tuki maajoukkoja tykistötulella. Se suojasi 1. toukokuuta risteilijöitä HMS Manchester ja HMS Birmingham evakuoitaessa Åndalsnesistä ja Moldesta joukkoja. Alus suojasi 14. toukokuuta lentotukialus HMS Gloriousin Clydestä Norjan rannikolle, kun se siirtyi suojaamaan joukkojen lopullista evakuointia Norjasta operaatio Alphabetissä. Kesäkuussa alus suojasi HMS Acheronin ja HMS Highlanderin kanssa HMS Ark Royalin paluun Britteinsaarille. == HMCS Margaree == Hallitusten väliset keskustelut aluksen siirrosta Kanadan laivastolle korvaamaan 25. kesäkuuta tuhoutunut HMCS Fraser aloitettiin. Alus siirrettiin heinäkuussa telakalle huoltoon, minkä aikana tehtiin lopullinen päätös siirrosta. Se palasi palvelukseen elokuussa ja koeajojen jälkeen se siirrettiin virallisesti Kanadan laivastolle 6. syyskuuta nimellä HMCS Margaree. Aluksen korjaukset saatiin valmiiksi lokakuun alussa ja se lähti 17. lokakuuta Londonderrystä liittyäkseen saattueeseen OL8. Alus upposi Pohjois-Atlantilla suojatessaan saattuetta OL8 kolaroituaan rahtilaiva Port Fairyn kanssa. Aluksen upotessa menehtyi 142 miehistönjäsentä aluksenpäällikkö mukaan lukien.Uboat.net – HMCS Margaree == Päälliköt == Aluksen päälliköinä olivat: *Gerald Maxwell Bradshaw Langley 20. joulukuuta 1932 – heinäkuu 1934 *Geoffrey Nigel Oliver heinäkuu – 17. joulukuuta 1934 * --- *Edward Gerard le Geyt 20. kesäkuuta 1939 – 6. syyskuuta 1940 *Joseph Wilton Rouer 6. syyskuuta – 22. lokakuuta 1940 ==Lähteet== * * * * * ===Viitteet=== Luokka:Kuninkaallisen laivaston D-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Palmersin valmistamat alukset
Sanansaattaja

Sanansaattaja voi tarkoittaa ainakin seuraavia asioita: * sanansaattaja, viestinviejä, kuriiri * Sanansaattaja, Suomen Luterilaisen Evankeliumiyhdistyksen lehti * Sanansaattaja (The View from Castle Rock), Alice Munron novellikokoelma * Sanansaattaja, Joseph Loseyn elokuva vuodelta 1971 * Sanansaattaja, suomalainen elokuva vuodelta 2009 * Sanansaattaja, BBC:n televisioelokuva vuodelta 2015.
Gatineau Olympiques

Gatineau Olympiques on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Robert Guertin Centre Gatineaussa, Quebecissa. Joukkue perustettiin vuonna 1960 nimellä Hull Hawks. 1970 nimi muutettiin Hull Festivalsiksi ja tällä nimellä joukkue pelasi vuoteen 1976 asti, kunnes nimi vaihdettiin Hull Olympiquesiin. Nykyisen muotonsa joukkueen nimi sai vuonna 2003. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Iain Wintle L 2005 Bowmanville, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 5 Michel Myloserdnyy L 2008 Boucherville, Québec, Kanada 23 Taos Jordan L 2004 Brooklin, Ontario, Kanada Danny Akkouche L 2004 Montreal, Québec, Kanada Jérémie Dumas L 2005 Sherbrooke, Québec, Kanada Jan Goličič L 2006 Jesenice, Slovenia Nolan Ling L 2005 Oshawa, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 22 Brant Romaniuk R OLH 2007 Timmins, Ontario, Kanada 27 Jérémie Minville L OLH 2004 Drummondville, Québec, Kanada 43 Lukáš Král L VLH 2006 Praha, Tšekki 71 Cristiano Spadafora R OLH 2005 Montreal, Québec, Kanada 72 Nicholas Petrut R OLH 2006 Russell, Ontario, Kanada Justin Boisselle R VLH 2005 Léry, Québec, Kanada Simon-Xavier Cyr L KH 2008 Sherbrooke, Québec, Kanada Charles Desmet R OLH 2007 Mirabel, Québec, Kanada Justin Dumais L VLH 2006 Montreal, Québec, Kanada Lyam Jacques L VLH 2005 Drummondville, Québec, Kanada William Labranche L VLH 2006 St-Augustin-de-Desmaures, Québec, Kanada Lukas Landry L VLH 2005 Gatineau, Québec, Kanada Nathan Lévesque L VLH 2004 Winnipeg, Manitoba, Kanada Julien Paillé L VLH 2004 Sherbrooke, Québec, Kanada Isaiah Parent R OLH 2005 Saint-Lazare, Québec, Kanada Mathis Perron L VLH 2004 Sherbrooke, Québec, Kanada Lähde: EliteProspectshttps://www.eliteprospects.com/team/1748/gatineau-olympiques Viitattu 29.9.2021. == Joukkueenjohto == * Päävalmentaja & Toimitusjohtaja: Louis Robitaille * Apuvalmentaja: Raphaël-Pier Richer * Apuvalmentaja: Darren Rumble * Maalivahtivalmentaja: Jean-Philippe Charbonneau * Videovalmentaja: Luc Therrien * Fysiikkavalmentaja: Francis Touchette * Taitovalmentaja: Guy Desjardins * Huoltopäällikkö: Serge Haché * Apulaistoimitusjohtaja: Jean- François Fortin * Omistaja: Derick Brassard * Konsultti: Maxime Joyal Lähde: EliteProspectshttps://www.eliteprospects.com/team/1748/gatineau-olympiques Viitattu 29.9.2021. == Lähteet == == Aiheesta muualla == * Gatineau Olympiquesin verkkosivut / * Gatineau Olympiquesin EliteProspects sivut Luokka:Kanadalaiset jääkiekkoseurat Luokka:Québecin urheiluseurat Luokka:Vuonna 1960 perustetut urheiluseurat
Nadine Angerer

thumb|Nadine Angerer Nadine Angerer (s. 10. marraskuuta 1978) on saksalainen jalkapalloilija, pelipaikaltaan maalivahti. Hän pelasi Saksan maajoukkueessa 146 maaottelua. Angerer esiintyi ensimmäisen kerran Saksan maajoukkueessa 17-vuotiaana elokuussa 1996. Hän on voittanut maailmanmestaruuden vuosina 2003 ja 2007 sekä Euroopan-mestaruuden vuosina 1997, 2001, 2005, 2009 ja 2013. Vuoden 2007 MM-kilpailuissa vastustajat eivät tehneet ainuttakaan maalia Angererin taaksehttp://www.uefa.com/competitions/woco/players/Player=34047/index.html. Olympialaisissa hän on saavuttanut pronssia vuosina 2000, 2004 ja 2008. Seuratasolla Angerer on edustanut kotimaassaan ennen ulkomaille lähtöään viimeksi 1. FFC Frankfurtia. Hänen aiempia seurojaan ovat FC Bayern München, 1. FFC Wacker München ja 1. FFC Turbine Potsdam sekä ruotsalainen Djurgårdens IF. == Lähteet == * * === Viitteet === Luokka:Saksalaiset jalkapallomaalivahdit Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Yanomamit

Yanomamit ovat intiaanikansa Etelä-Amerikassa Amazonin sademetsän alueella Venezuelassa ja Brasiliassa. Yanomamit puhuvat yanomami-kieliä. Yanomamit "löydettiin" vasta 1900-luvun alussa jolloin heräsi myös tiedepiirien kiinnostus tätä kansaa kohtaan, tästä syystä yanomamit ovat eräitä kaikkein tutkituimmista kansoista. Useimmat Venezuelan yanomamit asuvat Parima Tapirapecón kansallispuiston alueella. == Lähteet == ==Aiheesta muualla== *Dokumentti Luokka:Etelä-Amerikan alkuperäiskansat
Kerstin Garefrekes

Kerstin Garefrekes (s. 4. syyskuuta 1979) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa 130 maaottelua, joissa hän on tehnyt 43 maalia. Garefrekes esiintyi ensimmäisen kerran Saksan maajoukkueessa marraskuussa 2001. Hän on voittanut maailmanmestaruuden vuosina 2003 ja 2007 sekä Euroopan-mestaruuden vuosina 2005 ja 2009. Olympialaisissa hän on saavuttanut pronssia vuosina 2004 ja 2008. Seuratasolla Garefrekes edustaa 1. FFC Frankfurtia, jossa hän on voittanut UEFA Cupin vuosina 2006 ja 2008. Hänen aiempia seurojaan ovat GW Steinbeck, Arminia Ibbenbüren ja FFC Heike Rheine. == Lähteet == * Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Vitali Kolesnik

Vitali Kolesnik (, s. 20. elokuuta 1979 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan maalivahti. Hän edustaa KHL-liigan Barys Astanaa. Kolesnik aloitti uransa Kaztsink- Torpedossa kaudella 1998–1999. Hän edusti seuraa sekä Vysšaja Ligassa että Kazakstanin mestaruussarjassa vuoteen 2005 asti. Kolesnik teki NHL-seura Colorado Avalanchen kanssa sopimuksen vapaana pelaajana 16. elokuuta 2005. Kaudella 2005–2006 hän pelasi pääosin AHL:ssä, jossa hänelle kertyi 29 peliä Lowell Lock Monstersin joukkueessa. Kolesnik kutsuttiin Coloradon NHL- miehistöön 6. joulukuuta David Aebischerin ja Peter Budajin takavoimiksi. Hän teki debyyttinsä NHL:ssä 7. joulukuuta 2005 Boston Bruinsia vastaan. Kolesnik torjui joukkueelleen voiton estämällä 20 laukausta 4–1-loppulukemiin päättyneessä ottelussa. Kolesnik valittiin kolmen pelaajan tähdistöön 18. joulukuuta 2005 Coloradon 2–1-voitossa New York Rangersia vastaan. Samassa ottelussa hän sai ensimmäisen syöttöpisteensä Joe Sakicin tekemään ylivoimamaaliin. Kolesnik pelasi kaudella 2005–2006 kahdeksan NHL-ottelua. 28\. joulukuuta Colorado Avalanche ilmoitti lähettäneensä Kolesnikin takaisin farmiin. Hän oli ollut avauskokoonpanossa seitsemässä ottelussa maalikeskiarvolla 3,29 ja torjuntaprosentilla 88,7. Kaudeksi 2006–2007 Kolesnik siirtyi Venäjän superliigaan Himikin riveihin. Hän pelasi kaudella 38 ottelua. Seuraavalla kaudella Kolesnik pelasi 51 ottelua. Kaudella 2008–2009 Superliiga muutti nimensä KHL:ksi ja Himik Atlantiksi. Kolesnikilla oli liigan paras torjuntaprosentti, 94,5. Hänet nimettiin lokakuussa 2009 kuukauden maalivahdiksi. Kaudeksi 2009–2010 Kolesnik siirtyi Salavat Julajev Ufaan kolmevuotisella sopimuksella. Kolesnik edusti Kazakstania vuoden 1999 nuorten MM-kilpailuissa. Hän edusti ensimmäisen kerran Kazakstanin A-maajoukkuetta vuosien 2002 ja 2003 1. divisioonan MM-kilpailuissa. MM-kisoissa hän debytoi vuoden 2004 kilpailuissa. Hän pelasi myös vuoden 2005 MM-kilpailuissa. Hän oli Kazakstanin joukkueessa mukana Torinon olympialaisissa 2006. Hän oli turnauksessa Kazakstanin ainoa NHL-pelaaja Nikolai Antropovin rinnalla. 2012 MM-kilpailuissa Kolesnik palkittiin maansa parhaina pelaajina. ==Lähteet== Luokka:Kazakstanilaiset jääkiekkomaalivahdit Luokka:Vuonna 1979 syntyneet Luokka:Elävät henkilöt